La eveniment sunt aşteptaţi premierul Victor Ponta şi omologul său din Ungaria, Viktor Orban. România și Ungaria au convenit înființarea unui nou punct de trecere a frontierei de stat, care va lega cele două țări prin interconectarea autostrăzilor A1 și M43, între localitățile Nădlac (România) și Csanadpalota (Ungaria). Noul punct de trecere a frontierei va avea 10 benzi de circulaţie, dintre care 4 benzi destinate autoturismelor, 2 benzi destinate autobuzelor, autocarelor sau microbuzelor, 4 benzi de circulație destinate mijloacelor de transport marfuri. Sunt instalate 10 posturi de lucru pentru angajaţii Poliţiei de Frontieră, români și maghiari, care vor realiza un singur control. În plus va exista un punct de lucru pentru controlul amănunţit al autovehiculelor.